APROBACIÓN DAS BASES REGULADORAS DO PROGRAMA “DEPO AVENTURA A LANZADA” PARA O ANO 2018
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 06/03/2018)

A Xunta de Goberno desta Deputación, na sesión do 23 de febreiro de 2018, adoptou, entre outros, o acordo de aprobar as bases reguladoras do programa “Depo Aventura A Lanzada” para o ano 2018. A Deputación de Pontevedra leva a cabo a promoción e organización de actividades destinadas á xuventude no ámbito da educación non formal, da inserción sociolaboral, da formación en linguas estranxeiras, do deporte, da cultura, do lecer e do tempo libre, entre outras. Desde o Servizo de Cohesión Social e Xuventude ponse en marcha o programa de campamentos de verán “Depo Aventura A Lanzada” 2018 no Centro de Vacacións da Lanzada para as rapazas e rapaces dos concellos da provincia de Pontevedra. Este programa permite que 2.200 menores empreguen o seu tempo libre no verán participando en actividades de carácter lúdico, cultural, deportivo e formativo que contribúan ao seu enriquecemento persoal e lles faciliten coñecer outros lugares fóra da súa contorna habitual. Así mesmo, a Deputación, en aplicación do principio de transversalidade das políticas en materia de diversidade funcional, ten en conta este colectivo nesta liña de actuación pública para facer que as persoas con diversidade funcional participen, en igualdade de condicións coas demais, nas actividades recreativas, de lecer e de tempo libre, segundo o artigo 30 da Convención Internacional da ONU sobre os Dereitos das Persoas con Discapacidade, así como para facer efectivo o dereito á igualdade deste colectivo, recollido no artigo 7 do Real decreto lexislativo 1/2013, de 29 de novembro, que aproba o Texto refundido da Lei xeral de dereitos das persoas con discapacidade e da súa inclusión social. En base ao anterior, a Deputación acorda poñer en marcha os campamentos de verán “Depo Aventura A Lanzada” 2018 dirixidos a rapazas e rapaces da provincia de Pontevedra, conforme as seguintes. A institución provincial, co obxecto de promover e fomentar o desenvolvemento persoal e social das rapazas e rapaces e favorecer a comunicación e o dinamismo multicultural, organiza o programa “Depo Aventura A Lanzada” 2018 e oferta 2.200 prazas nos campamentos de verán para menores da provincia de Pontevedra. Este programa lúdico e educativo inclúe a programación e o desenvolvemento de actividades ao aire libre relacionadas coa natureza, a lingua inglesa, a arte, a cultura, o deporte e os xogos, co fin de colaborar na formación da nosa mocidade. “Depo Aventura A Lanzada” 2018 desenvolverase entre os meses de xuño e setembro a través de 11 quendas de campamentos de 7 días de duración cada unha. Na web www.depo. gal poderase consultar información detallada sobre o programa de actividades, quendas e instalacións onde se executará. 2.1. Nesta convocatoria poderán participar nenas e nenos que cumpran os seguintes requisitos: 2.2. Poderán participar menores en situación de tutela ou garda por parte da Administración que se atopen en acollemento residencial nun centro da provincia de Pontevedra.2.3. No caso de menores que precisen un apoio específico derivado dalgún tipo de diversidade funcional ou doutra patoloxía, esta circunstancia deberá facerse constar no cuestionario de saúde e autonomía persoal, detallando do xeito máis preciso posible as súas necesidades específicas.2.4. No caso de menores que presenten algún grao de diversidade funcional, se teñen praza adxudicada, será necesario poñerse en contacto co Servizo de Inspección Médica, enviando un correo electrónico a inspeccionmedica@depo. es; será o persoal sanitario desta institución provincial quen solicite os informes médicos ou a documentación necesaria para a valoración destas necesidades no campamento. Os requisitos sinalados anteriormente serán condición necesaria para a admisión da solicitude. O seu incumprimento impedirá a participación da persoa solicitante no campamento e dará lugar á inadmisión da solicitude, salvo que o defecto ou erro formal poida ser emendable, de acordo co previsto na lexislación vixente. Os campamentos terán lugar entre o 24 de xuño e o 8 de setembro de 2018. Realizaranse 11 quendas, de 7 días de duración cada unha, nas seguintes datas: • Primeira quenda: do 24 ao 30 de xuño • Segunda quenda: do 1 ao 7 de xullo • Terceira quenda: do 8 ao 14 de xullo • Cuarta quenda: do 15 ao 21 de xullo • Quinta quenda: do 22 ao 28 de xullo • Sexta quenda: do 29 de xullo ao 4 de agosto • Sétima quenda: do 5 ao 11 de agosto • Oitava quenda: do 12 ao 18 de agosto • Novena quenda: do 19 ao 25 de agosto • Décima quenda: do 26 de agosto ao 1 de setembro • Undécima quenda: do 2 ao 8 de setembro A data de realización da derradeira quenda queda condicionada á data de comezo do curso escolar 2018/2019. A incorporación ao campamento o día de inicio da quenda correspondente será responsabilidade da nai, pai ou persoa que exerza a titoría legal da ou do menor. O horario de incorporación será das 10 ás 11 horas do día de inicio de cada quenda. Non se admitirán participantes despois deste límite horario, a excepción de que haxa unha razón debidamente xustificada, acreditada previamente e valorada polo Servizo de Cohesión Social e Xuventude. A saída do campamento será responsabilidade da nai, pai ou persoa que exerza a titoría legal da ou do menor o día que finalice a quenda correspondente, e producirase ás 10 horas do último día de cada quenda. No suposto de abandono da actividade ou expulsión da persoa participante, será responsabilidade da nai, pai ou persoa titora do menor o traslado ao seu domicilio, así como os gastos que este ocasione. As nenas e nenos participantes disporán dos seguintes servizos en cada quenda: 5.1. O número total de prazas ofertadas para este programa ascende a 2.200, distribuídas do seguinte xeito: No caso de cumprir cos requisitos sinalados, deberase optar por participar polo procedemento xeral ou polo procedemento específico, marcando o recadro correspondente no formulario da solicitude, de xeito que quedarán excluídas aquelas solicitudes que se presenten por ambos os dous procedementos.5.2. A solicitude poderá ser individual ou múltiple: Estas solicitudes múltiples teñen efecto durante o sorteo para adxudicar a praza e para xerar listas de agarda. Participación polo procedemento xeral A.1. Número de prazas A.2. Prezo O prezo da praza do campamento estímase en 200 euros por persoa, como resultado da suma dos gastos necesarios para a execución deste programa, que inclúen persoal de cociña para a preparación de alimentos, mantemento e limpeza de instalacións, e gastos da empresa adxudicataria da actividade e da empresa adxudicataria da subministración de alimentación, entre outros. A Deputación subvenciona polo procedemento xeral o 50 % do custo da praza. O importe do pagamento final que deberá efectuar a persoa interesada é de: Estes prezos inclúen todos os servizos do campamento e tamén a excursión ao exterior. A.3. Adxudicación das prazas A adxudicación das prazas, tanto neste procedemento coma no específico, realizarase por sorteo, por medios informáticos, do seguinte xeito: Na páxina web da institución provincial publicarase o seguinte: Para estes efectos, a presentación da solicitude implica a autorización para a publicación dos datos da persoa solicitante. O sorteo rexerase por un algoritmo do programa informático no que se terá en conta o seguinte: Non se permite a cesión da praza adxudicada a terceiras persoas. B. Participación polo procedemento específico: prazas de reserva para inclusión B.1. Número de prazas As persoas destinatarias destas prazas serán menores dos concellos da provincia de Pontevedra que teñan historia social nos servizos sociais do seu concello, como participantes nalgún dos programas e servizos básicos relacionados no artigo 9 do Decreto 99/2012, de 16 de marzo, polo que se regulan os servizos sociais e o seu financiamento. As persoas solicitantes por este procedemento efectuarán a súa solicitude na forma e no prazo establecidos nestas bases, e deberán sinalar no formulario de solicitude a opción “Procedemento específico: prazas de reserva para inclusión” e dentro deste apartado, “Menores dos concellos da provincia de Pontevedra”. Ademais, deberán solicitarlle á traballadora ou traballador social do seu concello que emita a valoración social. Os servizos sociais comunitarios municipais dos concellos da provincia de Pontevedra, nun prazo máximo de 15 días naturais desde a finalización do prazo para a presentación das solicitudes, presentarán no rexistro, por calquera dos medios previstos na lexislación vixente, a seguinte documentación: As persoas solicitantes por esta modalidade presentarán a súa solicitude na forma e no prazo establecidos nestas bases e deberán: As persoas solicitantes desta modalidade presentarán a súa solicitude na forma e no prazo establecidos nestas bases e deberán: B.2. Prezo Co fin de acadar a igualdade de oportunidades, a institución provincial subvencionará o 100 % do prezo da praza para promover a inclusión social das nenas e nenos da provincia de Pontevedra. B.3. Adxudicación das prazas A adxudicación das prazas de reserva para inclusión, subvencionadas polo procedemento específico, realizarase do seguinte xeito: As prazas baleiras que queden sen cubrir reasignaranse para dar maior cobertura a: As prazas baleiras que queden sen cubrir reasignaranse para dar maior cobertura ás prazas de reserva dos concellos, seguindo a puntuación das valoracións sociais independentemente do concello de procedencia e, en caso de empate, prevalecerán os concellos con maior demanda de solicitudes, tendo en conta as nenas e nenos que non asistiron no ano 2017 ao campamento. As solicitudes de praza de reserva para cada concello (atendendo ás cotas establecidas segundo poboación) adxudicaranse de forma directa seguindo o modelo de relación nominal confeccionado polos servizos sociais comunitarios municipais As prazas baleiras que queden sen cubrir reasignaranse para dar maior cobertura ás prazas de reserva doutros concellos, seguindo a puntuación das valoracións sociais, independentemente do concello de procedencia e, en caso de empate, prevalecerán os concellos con maior demanda de solicitudes, tendo en conta as nenas e nenos que non asistiron no ano 2017 ao campamento. No caso de quedar prazas vacantes correspondentes ao procedemento específico, estas reasignaranse e adxudicaranse a través do procedemento xeral. As vacantes que se produzan por non efectuar o pagamento no prazo establecido ou por renunciar á praza obtida no sorteo seranlles adxudicadas ás nenas e nenos da lista de agarda, tendo en conta que a baixa dun neno se cubrirá con outro neno e a baixa dunha nena se cubrirá con outra nena. No caso de solicitudes múltiples, ofreceráselles praza cando as vacantes coincidan tanto en número coma en xénero cos membros que figuren nesta; de non ser así, chamaríase os membros da seguinte solicitude que cumpran todos os requisitos das prazas vacantes. Nesta relación de agarda non se terá en conta a cota correspondente a cada concello. A Deputación contactará coas persoas da lista de agarda mediante unha mensaxe SMS de cortesía enviada ao teléfono móbil. Realizaranse tres chamadas entre as 9 e as 14 horas, que serán rexistradas para que quede constancia da súa realización. Unha vez recibida a comunicación e aceptada a praza ofrecida deberase efectuar o pagamento da praza do campamento no prazo establecido. Sen non se puidese contactar coa persoa interesada ou esta non efectuase o pagamento en prazo, será dada de baixa e contactarase coa seguinte persoa na lista de agarda que cumpra cos requisitos da praza vacante.7.1. Documentación que se debe achegar coa solicitude inicial: 7.2. Documentación que debe remitir ao Servizo de Inspección Médica (no caso de resultar beneficiaria ou beneficiario): 7.3. Documentación que se debe levar o primeiro día do campamento: No caso de que se detecten ou diagnostiquen enfermidades, alerxias ou intolerancias alimentarias entre a data de presentación das solicitudes e a data de incorporación ao campamento, será necesario poñerse en contacto co Servizo de Inspección Médica, a través da dirección de correo electrónico inspeccionmedica@depo. es, e será o persoal sanitario o que solicite o correspondente informe de saúde. Será de 20 días naturais contados a partir do día seguinte ao da publicación do extracto desta convocatoria no Boletín Oficial da Provincia de Pontevedra (BOPPO). Co fin de minimizar erros e axilizar a mecanización dos datos das solicitudes deberase escoller preferentemente a opción de presentación de solicitudes mediante o formulario web ao que se pode acceder en www.depo. gal. a) Mediante formulario web Para realizar a preinscrición a través de www.depo. gal seguiranse estes pasos: 1º Encher os datos do formulario oficial de solicitude e premer en “enviar” 2º Descargar e imprimir o xustificante electrónico xerado na web tras realizar o envío. Este xustificante incluirá un código único de preinscrición 3º Asinar OBRIGATORIAMENTE o xustificante electrónico xerado durante o proceso de preinscrición e presentalo, xunto coa documentación establecida na base sétima, no Rexistro xeral da institución provincial ou en calquera das formas descritas na base oitava, dentro do prazo establecido na mesma base b) Mediante formulario impreso No caso de non poder realizar a preinscrición a través da web do organismo provincial, a persoa solicitante poderá presentar a solicitude, xunto coa documentación establecida na base sétima, no Rexistro xeral da Deputación, en calquera das súas oficinas de rexistro ou no Rexistro electrónico en sede. depo. es, de conformidade co establecido no artigo 16 da Lei 39/2015, de 1 de outubro, do procedemento administrativo común das administracións públicas (LPACAP). No caso de enviarse por correo postal ao Rexistro da Deputación, o envío deberá ser certificado co selo de Correos no formulario da solicitude para garantir que a data de remisión está incluída no prazo de presentación de solicitudes desta convocatoria. As solicitudes remitidas por correo que non cumpran este requisito teranse por presentadas, para todos os efectos, no mesmo día en que teñan entrada no Rexistro da institución provincial, independentemente da data de presentación na oficina de Correos. O modelo de solicitude estará á disposición das persoas interesadas na Oficina de Información á Cidadanía da Deputación, tanto en Pontevedra coma en Vigo, e poderá descargarse en www.depo. gal. Os impresos de solicitude deberán cubrirse de acordo coas seguintes normas: Finalizado o prazo de presentación das solicitudes, a persoa interesada deberá estar pendente da publicación das listas para comprobar en www.depo. gal que os datos de mecanización da súa solicitude son correctos. A Deputación enviará unha mensaxe SMS de cortesía ao móbil de todas as persoas solicitantes cun código para acceder ao enlace habilitado para a consulta e a revisión dos datos da súa solicitude. Se as persoas interesadas detectan algún erro nos datos mecanizados ou non atopan a solicitude, deberán poñerse en contacto co Servizo de Cohesión Social e Xuventude a través do correo electrónico cohesionsocialexuventude@depo. es para que poidan ser emendados. A comunicación dos erros para a súa corrección deberá efectuarse dentro do prazo sinalado na web coa publicación da lista. Unha vez transcorrido ese prazo non procederá ningunha reclamación contra os erros ou omisións nas solicitudes. O prazo, a forma e os lugares para realizar o pagamento publicaranse en www.depo. gal xunto cos recibos de pagamento, que estarán dispoñibles nas 48 horas seguintes á realización do sorteo. Os recibos serán individualizados para cada menor. No caso de irmás ou irmáns que obtivesen praza, disporán de recibos individuais. A persoa responsable da ou do menor (nai, pai ou titora) recibirá unha mensaxe SMS de cortesía no seu móbil (para efectos informativos) coas claves para acceder e descargar os recibos. No caso de non recibilas no móbil, as persoas beneficiarias estarán obrigadas a solicitalas e proceder ao pagamento dentro do prazo publicado na páxina web. No caso de non facer efectivo este pagamento no prazo establecido no recibo, perderase o dereito á praza obtida, que pasará a ser ocupada por outra persoa da lista de agarda. Para ter dereito á devolución do importe aboado da praza adxudicada, a persoa interesada deberá solicitar por escrito a renuncia á praza e a devolución. Só se terá dereito á devolución do importe da cota de inscrición: 1. No caso de impedimento da persoa interesada para asistir á actividade por algún dos seguintes motivos debidamente xustificados: Coa maior brevidade posible, a persoa interesada deberá comunicarlle a renuncia á praza ao Servizo de Cohesión Social e Xuventude, por teléfono ou por correo electrónico á dirección cohesionsocialexuventude@depo. es, co fin de que a Deputación poida realizar as xestións de adxudicación desa praza á seguinte persoa da lista de agarda. A presentación da solicitude de devolución da cota de inscrición deberase efectuar en canto se produza algún destes motivos que xustifican a renuncia, para o que se achegará o correspondente xustificante.2. No caso de que non se preste o servizo por causas non imputables á persoa interesada ou anulación da actividade por parte da Administración. A presentación da solicitude de devolución da cota de inscrición deberase efectuar no prazo de 20 días naturais contados a partir do día no que a Deputación comunique as causas da non prestación do servizo. Para estes efectos, as persoas interesadas dispoñen dun modelo normalizado de solicitude de devolución de cota de inscrición, que poderá descargarse en www.depo. gal. A solicitude de devolución da cota poderase presentar en calquera das formas previstas no artigo 16.4 da LPACAP. No caso de enviarse por correo postal ao Rexistro da Deputación, o envío deberá ser certificado co selo de Correos na primeira folla do formulario. Non se admitirán as solicitudes de devolución da cota que non se presenten na forma que se reflicte nesta base. As persoas participantes nos campamentos estarán obrigadas a: De acordo co artigo 5 da Lei orgánica 15/1999, de 13 de decembro, de protección de datos de carácter persoal, infórmase de que os datos recollidos nos diferentes modelos desta convocatoria resultan necesarios para a adxudicación das prazas dentro do programa “Depo Aventura A Lanzada” 2018. A persoa solicitante consente, ao se adherir a estas bases, que os datos deste expediente queden incorporados aos ficheiros informáticos da institución provincial. A información persoal recollida será incorporada e tratada en ficheiros coa finalidade de conter os datos das persoas que participan nos programas financiados pola Deputación, inscritos na Axencia Española de Protección de Datos. As listas de participantes nos campamentos ofertados e as listas definitivas publicaranse en www.depo. gal. Co fin de lograr a efectiva difusión deste programa para as vindeiras convocatorias e co obxectivo de garantir os principios de transparencia, accesibilidade da información e veracidade (artigo 2 da Lei 1/2016, de 18 de xaneiro, de transparencia e bo goberno), recolleranse experiencias e fotografías das instalacións e das persoas participantes, que poderán ser empregadas para noticias contidas en xornais ou publicacións e incluso ser divulgadas tanto a través de servizos da sociedade da información coma nos sitios web da Deputación. Coa sinatura da solicitude de participación, as e os representantes legais (pais, nais, titoras ou titores) das persoas beneficiarias dunha praza indicarán expresamente que autorizan a tomar imaxes das actividades que se realicen nos mencionados campamentos (que se incorporarán ao ficheiro da Deputación), a publicar estas imaxes para a promoción e difusión do propio programa de campamentos e a utilizar o teléfono móbil e o correo electrónico como forma de contacto, aviso e comunicación por parte da institución provincial coa persoa solicitante. No caso de que as e os representantes legais (pais, nais, titoras ou titores) das persoas beneficiarias marquen expresamente a opción de que non autorizan, a Deputación, de forma coordinada coa empresa que xestione a actividade dos campamentos, tomará as medidas pertinentes para velar pola protección da imaxe destas nenas e nenos. Os dereitos de acceso, rectificación, cancelación e oposición aos datos persoais rexistrados neste ficheiro poderanse exercer ante as oficinas do Rexistro da Deputación nos termos establecidos nos artigos 15, 16 e 17 da Lei orgánica 15/1999, de 13 de decembro, de protección de datos de carácter persoal. O orzamento consignado no Servizo de Cohesión Social para gastos directos do programa “Depo Aventura A Lanzada” 2018 ascende á cantidade de dous centos corenta e oito mil (248.000,00) euros, e nel constan as seguintes consignacións: Ademais existirán outros gastos indirectos, entre os que se atopan os da contratación de persoal, que se asumirán en función da demanda e que poderán ser xestionados ben por medios propios da Deputación ou ben realizando as contratacións que se consideren necesarias nos termos previstos no Real decreto lexislativo 3/2011, de 14 de novembro, polo que se aproba o Texto refundido da Lei de contratos do sector público. Todas as cuestións que poidan derivar da interpretación destas bases serán resoltas polo Servizo de Cohesión Social e Xuventude. Agolada 2.431 10 4 6 Arbo 2.711 10 4 6 Campo Lameiro 1.867 10 4 6 Covelo 2.505 10 4 6 Crecente 2.082 10 4 6 Dozón 1.179 10 4 6 Fornelos de Montes 1.694 10 4 6 Lama, A 2.478 10 4 6 Mondariz-Balneario 627 10 4 6 Pazos de Borbén 2.991 10 4 6 Rodeiro 2.567 10 4 6 Barro 3.699 20 4 16 Catoira 3.337 20 4 16 Cuntis 4.750 20 4 16 Forcarei 3.523 20 4 16 Illa de Arousa, A 4.968 20 4 16 Meis 4.788 20 4 16 Mondariz 4.548 20 4 16 Moraña 4.246 20 4 16 Neves, As 3.968 20 4 16 Oia 3.004 20 4 16 Pontecesures 3.037 20 4 16 Portas 3.016 20 4 16 Caldas de Reis 9.825 25 4 21 Cañiza, A 5.233 25 4 21 Cerdedo-Cotobade 6.107 25 4 21 Meaño 5.318 25 4 21 Ponte Caldelas 5.562 25 4 21 Ribadumia 5.081 25 4 21 Rosal, O 6.328 25 4 21 Salceda de Caselas 9.017 25 4 21 Salvaterra de Miño 9.657 25 4 21 Silleda 8.669 25 4 21 Soutomaior 7.242 25 4 21 Valga 5.986 25 4 21 Vila de Cruces 5.389 25 4 21 Vilaboa 6.023 25 4 21 Baiona 12.169 30 4 26 Bueu 12.145 30 4 26 Cambados 13.900 30 4 26 Gondomar 14.233 30 4 26 Grove, O 10.746 30 4 26 Guarda, A 10.051 30 4 26 Moaña 19.439 30 4 26 Mos 15.132 30 4 26 Nigrán 17.622 30 4 26 Poio 16.871 30 4 26 Porriño, O 19.600 30 4 26 Sanxenxo 17.241 30 4 26 Tomiño 13.585 30 4 26 Tui 16.860 30 4 26 Vilanova de Arousa 10.361 30 4 26 Cangas 26.490 65 5 60 Estrada, A 20.700 65 5 60 Lalín 20.075 65 5 60 Marín 24.637 65 5 60 Ponteareas 22.893 65 5 60 Redondela 29.392 65 5 60 Vilagarcía de Arousa 37.479 120 7 113 Pontevedra 82.671 200 7 193 Angeles Francisca Samblas Sarañana.986 300 8 292 Pontevedra, a 26 de febreiro de 2018. A deputada delegada O secretario Digna Rosa Rivas Gómez Carlos Cuadrado Romay